Asmidar

Norhasmidar binti Ahmad (lahir 3 Mac 1986) atau lebih dikenali sebagai Asmidar merupakan seorang penyanyi dan pelakon wanita Malaysia. Asmidar mula dikenali di arus perdana industri seni semenjak menjuarai Vokal... Bukan Sekadar Rupa pada tahun 2011. Asmidar kini merupakan artis rakaman di bawah naungan Warner Music Malaysia.

Vokal Bukan Sekadar Rupa
Pada tahun 2011, Asmidar telah menyertai Vokal, iaitu sebuah program realiti nyanyian terbaru yang disiarkan TV3. Setelah menjalani ujibakat, Asmidar terpilih diantara 10 peserta yang bersaing merebut tempat di dalam program realiti tersebut dan beliau berjaya melayakkan diri ke konsert mingguan Vokal Bukan Sekadar Rupa. Setelah beradu vokal selama hampir 10 minggu, Asmidar berjaya melangkah ke konsert akhir dan berjaya menewaskan pesaing terdekat beliau iaitu Mafa, sekaligus dinobatkan sebagai juara Vokal Bukan sekadar Rupa pada yang musim pertama. Kemenangan beliau itu juga membuktikan bahawa bakat mengatasi rupa paras disebabkan industri muzik Malaysia hanya mementingkan rupa paras berbanding bakat seseorang penyanyi itu. Berikut adalah persembahan beliau sewaktu berada didalam Vokal Bukan Sekadar Rupa; 

KonsertLaguRanking Minggu 1 "Terlalu Istimewa" (Adibah Noor) -  Minggu 3 "Marry You" (Bruno Mars) 2nd  Minggu 4  "Tunggu Sekejap" (Tan Sri P. Ramlee) 1st  Minggu 5  "Puteri Ledang" (Haslina Kamsan) 2nd Minggu 6  "This Love" (Maroon 5) 1st  Minggu 7  "Mencari Konklusi" + "Aku Skandal" (Hujan)  (duet bersama Hujan) 2nd  Minggu 8  "Somewhere Over The Rainbow" (Judy Garland) + "Rembulan" (Krisdayanti)  1st  Separuh Akhir  "Can't Take My Eyes Off You" (Frankie Valli)  "Bagaikan Sakti" (Dato' M. Nasir & Dato' Siti Nurhaliza)  (duet bersama Bob Yusof)  1st  Akhir "My Way" (Frank Sinatra)  "Biar Sampai Ke Bintang"  Komposer: Ajai  Lirik: Transformer Malaya  "Hurt" (Christina Aguilera)  Juara 

Latar belakang
Asmidar dilahirkan dan dibesarkan di Kuala Lumpur. Memulakan kerjaya nyanyian seawal usia 12 tahun dengan muzik tradisional Melayu yang menjadi pengaruh utama. Selepas menamatkan sekolah menengah pada tahun 2003, Asmidar melanjutkan pelajaran di Universiti Teknologi MARA (UiTM) dalam jurusan Muzik (Persembahan Vokal).  Beliau belajar memainkan alat muzik seperti biola, piano dan akordion serta penulisan lagu, di bawah bimbingan penulis lagu Profesor Madya Khairil Johari Johar , jurulatih vokal Khaifiza Abdul Halim dan penyanyi Syafinaz Selamat. Sejurus selepas tamat pengajian dan menerima Diploma Seni Muzik pada tahun 2006, Asmidar mendaftar ke ASWARA, sebuah institusi pengajian tinggi dalam bidang seni, budaya dan warisan di Malaysia bagi melanjutkan pelajaran dalam jurusan Ijazah Sarjana Muda (Persembahan Muzik Vokal).

 Kerjaya dan pencapaian

 Pada umur 12 tahun, Asmidar telah diminta oleh penerbit Radio Televisyen Malaysia (RTM),  Rosli Derani untuk merakamkan sebuah lagu irama tradisional untuk RIMA RTM (kini dikenali sebagai Klasik FM) Rentak 50. Asmidar merakamkan lagu Jasa Pak Tani, yang pernah dipopularkan oleh Kamariah Noor, seorang penyanyi muzik tradisional yang terkenal.
 Memenangi tempat ke-3 dalam Sinaran Pertiwi TV3 (2001) sebuah pertandingan nyanyian lagu-lagu patriotik.
 Menyandang gelaran naib juara  Bintang RTM (2001). yang mana Asmidar berentap dengan finalis-finalis seperti Azharina, Misha Omar,  Siti Sarah Raisuddin dan  Farawahida.  
 Menjuarai Bintang Asli Remaja (2006) 
 Mewakili Malaysia dalam World Championships of Performing Arts (2009) dan bertanding dalam kategori vokal untuk 6 kategori termasuk kategori terbuka, world music, jazz, broadway, klasikal dan duet (bersama Yusrizan Yusop atau dikenali sebagai Bob AF2), yang mana Asmidar berjaya membawa pulang 3 pingat emas, 3 pingat perak dan 2 pingat gangsa.
 Menyertai  Mentor 5 (2011) dimana Asmidar terpilih sebagai calon pilihan kedua selepas Nurashiha Mohd Zikir (Shiha)dalam usaha menjadi anak didik kepada penyanyi legenda Malaysia Datuk Sharifah Aini.
 Menjuarai Vokal Bukan Sekadar Rupa(2011)
 Persembahan nyanyian dalam Konsert Irama Melayu Asli bersama Orkestra Simfoni Kebangsaan (2006)
 Persembahan nyanyian dalam Anugerah Seni Negara (2007)
 Persembahan nyanyian dalam Konsert Barisan Budi Malaysia (2008)
 Asmidar pernah menjadi vokalis kumpulan The Moustache, sebuah kugiran indie yang terkenal dengan pengaruh muzik folk, akustik/elektronik.
 Pada tahun 2010, lagu bertajuk Ilusi, nyanyian duet bersama MonoloQue telah menjadi runut bunyi utk drama Ilusi
 Pada tahun 2012, single pertama Asmidar, Biar Sampai Ke Bintang, telah dipilih sebagai lagu tema untuk drama TV "Suri" dan telemovie "Perempuan Tanpa Rahim" dan berjaya ke peringkat Separuh Akhir Muzik Muzik 2012.
•  Mewakili Malaysia ke pertandingan Dangdut  Academy Asia 2 di Jakarta, Indonesia pada tahun 2016 bersama 5 lagi wakil Malaysia iaitu Zizi Kirana, Elda Susanti, Syura Badron, Jiwa Firdaus dan Roger Kajol. Asmidar berjaya mara sehingga ke Top 12 . 

Inspirasi
Datuk Sharifah Aini, Toh Puan Setia Datin Rafeah Buang, Puan Sri Saloma, Tan Sri P. Ramlee, Barbra Streisand, Frank Sinatra, Mariah Carey, Celine Dion, Sade, Madonna dan Bjork merupakan antara inspirasi Asmidar dalam bidang muzik. Sebagai peminat besar muzik tradisional Melayu, Asmidar menyifatkan Rahim Jantan, Aspalela Abdullah, R. Ismail, Abdul Rahman Kamarudin dan ibunya sendiri, Norasnah Ibrahim sebagai mentor beliau dalam muzik tradisional.

 Diskografi 
Album studio
 Tajuk Butiran album Kali Pertama  

Single
TahunLaguAlbum2011"Biar Sampai Ke Bintang"Kali Pertama2012"Kali Pertama""Bila Cinta Ada"2013"Mohon""Sembunyi Rahsia" OST filem Laga2020"Separuh Hatiku"OST Drama Dua Takdir Cinta 

Filemografi

Filem
 Tahun  Tajuk Watak  Catatan 2025 6 Jilake  Kaswi Filem pertama  Mencari Ramlee Saloma Penampilan khas 

Anugerah dan pencalonan
 Tahun  Anugerah  Kategori  Karya Keputusan  2025 Festival Filem Malaysia ke-34 Pelakon Wanita Harapan  6 Jilake 

Rujukan

 Pautan luar 
 http://www.nst.com.my/life-times/health/asmidar-s-biggest-wish-1.142244
 http://www.nst.com.my/life-times/style/asmidar-stays-strong-1.337126
 Laman Rasmi facebook
 Laman Rasmi Twitter


Kategori:Kelahiran 1986
Kategori:Orang hidup
Kategori:Penyanyi wanita Malaysia
Kategori:Pelakon wanita Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Peserta Bintang RTM
Kategori:Peserta Vokal
Kategori:Alumni Akademi Seni Budaya dan Warisan Kebangsaan